**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Природнӧй да техногеннӧй сяма виччысьтӧмторъясысь**

**Коми Республикаса олысьясӧс да мутасъяс видзӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Природнӧй да техногеннӧй сяма виччысьтӧмторъясысь Коми Республикаса олысьясӧс да мутасъяс видзӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2000, 1 №, 1226 ст.; 2002, 9 №, 2065 ст.; 2006, 7 №, 4497 ст.; 2007, 7 №, 4913 ст.; 2010, 37 №, 848 ст.; 2011, 5 №, 90 ст.; 2012, 50 №, 1142 ст.; 2013, 18 №, 364 ст.; 37 №, 704 ст.; 2014, 9 №, 112 ст.; 13 №, 212 ст.; 2015, 7 №, 74 ст.; 21 №, 287 ст.; 2016, 12 №, 146 ст.; 2017, 26 №, 463 ст.; 2018, 19 №, 364 ст.; 2019, 21 №, 317 ст.; 2020, 7 №, 84 ст.; 2021, 16 №, 282 ст.; 2022, 6 №, 58 ст.) татшӧм вежсьӧмъяс:

1. 4 статьяын:

1) 2 юкӧнса 11 пунктӧ «олысьясӧс социальнӧя дорйӧм» кывъяс бӧрын содтыны «да олысьяслы психологическӧй отсӧг сетӧм» кывъяс;

2) 3 юкӧнӧ «олысьясӧс да мутасъяс видзӧм серти» кывъяс бӧрын содтыны «, сы лыдын ва объектъяс вылын йӧзлысь видзчысянлунсӧ могмӧдӧм серти» кывъяс.

2. 5 статьяса 3 юкӧнӧ «олысьясӧс,» кыв бӧрын содтыны «федеральнӧй канму власьт органъясӧс,» кывъяс.

3. 6 статьяса 3 юкӧнлӧн 123 пунктӧ «Россия Федерацияса гражданалы» кывъяс бӧрын содтыны «, суйӧрсайса гражданалы да гражданствотӧм йӧзлы» кывъяс.

4. IV юрпас нимсӧ гижны тадзи:

**«IV ЮРПАС. ВИЧЧЫСЬТӦМТОРЪЯСЫСЬ КОМИ РЕСПУБЛИКАСА ОЛЫСЬЯСӦС ДА МУТАСЪЯС ВИДЗАН ЮКӦНЫН РОССИЯ ФЕДЕРАЦИЯСА ГРАЖДАНАЛӦН, СУЙӦРСАЙСА ГРАЖДАНАЛӦН, ГРАЖДАНСТВОТӦМ ЙӦЗЛӦН, ОРГАНИЗАЦИЯЯСЛӦН ДА ӦТЙӦЗА ӦТУВЪЯСЛӦН**

**ИНӦДА ПОЛОЖЕНИЕ».**

5. 12 статьяын:

1) нимын «гражданалӧн» кыв вежны «Россия Федерацияса гражданалӧн, суйӧрсайса гражданалӧн да гражданствотӧм йӧзлӧн» кывъясӧн да 1 юкӧнын «гражданалысь» кыв вежны «Россия Федерацияса гражданалысь, суйӧрсайса гражданалысь да гражданствотӧм йӧзлысь» кывъясӧн;

2) 2 юкӧнын «кутшӧмъясӧс сетӧны гражданалы тайӧ статьяса 1 юкӧн серти» кывъяс вежны «кутшӧмъясӧс сетӧны Россия Федерацияса гражданалы, суйӧрсайса гражданалы да гражданствотӧм йӧзлы Федеральнӧй оланпаслӧн 18 статьяса 1 да 11 пунктъяс серти» кывъясӧн;

3) 3 юкӧнын «гражданалысь» кыв вежны «Россия Федерацияса гражданалысь, суйӧрсайса гражданалысь да гражданствотӧм йӧзлысь» кывъясӧн;

6. 17 статьяса 2 юкӧн гижны тадзи:

«2. Олысьясӧс дасьтӧны сы кежлӧ, мый вӧчны виччысьтӧмторъяс дырйи, оланін серти организацияясын, сы лыдын велӧдан удж нуӧдысь организацияясын, а сідзжӧ йӧзаинъясын олысьясӧс тӧдмӧдан да налы юӧртан торъя техническӧй средствоясӧн вӧдитчӧмӧн.».

7. 23 статьяса 2 юкӧнын «Россия Федерацияса пытшкӧс делӧяс министерстволӧн юкӧдувъясса вынъясӧн да средствоясӧн, кутшӧмъяс меститчӧны Коми Республика мутасын,» кывъяс вежны «Коми Республикаын дінму да район тшупӧдъясын Россия Федерацияса пытшкӧс делӧяс министерстволӧн мутас органъясса вынъясӧн да средствоясӧн» кывъясӧн.

8. 26 статьяса 2 юкӧнӧ «Россия Федерацияса гражданалы» кывъяс бӧрын содтыны «, суйӧрсайса гражданалы да гражданствотӧм йӧзлы» кывъяс.

9. 27 статьяса 2 юкӧнӧ содтыны татшӧм сюрӧса абзац:

«Тайӧ статьяса 1 юкӧнын индӧм финансӧвӧй да материальнӧй ресурсъяслӧн резервъясӧн позьӧ вӧдитчыны содтӧд дасьлун режим пыртігӧн сэк, кор тайӧс урчитӧма финансӧвӧй да материальнӧй ресурсъяслысь резервъяс лӧсьӧдан да наӧн вӧдитчан пӧрадокӧн.»

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь, тайӧ Оланпаслӧн 1 статьяса 9 пункт кындзи, мый вынсялӧ 2024 вося лӧддза-номъя тӧлысь 29 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 19 лун

29-РЗ №